Diari Oficial de la Generalitat Valenciana


Sumari del DOGV 8446, del 18-12-2018 (2018/11232)

Extracte de la Resolució de 10 de desembre de 2018, del conseller d'Hisenda i Model Econòmic, per la qual es convoquen, per a l'any 2018, ajudes en matèria de suport a la participació en projectes enquadrats en els Programes europeus LIFE, INTERREG MED, INTERREG EUROPE, INTERREG SUDOE, URBACT I ENI CBC MED.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8446

Data del DOGV
:   18-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11811


Data del document
:   14-12-2018

Organisme emissor
:   Conselleria d'Hisenda i Model Econòmic

Tipus de document
:   Extracte

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

Extracte de la Resolució de 10 de desembre de 2018, del conseller d'Hisenda i Model Econòmic, per la qual es convoquen, per a l'any 2018, ajudes en matèria de suport a la participació en projectes enquadrats en els Programes europeus LIFE, INTERREG MED, INTERREG EUROPE, INTERREG SUDOE, URBACT I ENI CBC MED. [2018/11597]  
BDNS (identif.): 427842.  
  
Primer. Entitats beneficiàries i requisits  
1. Són entitats beneficiàries les entitats que conformen el sector públic de la Generalitat en virtut del que es disposa en l'article 4 de la Llei 1/2015, de 6 de febrer; les Diputacions Provincials i Ajuntaments de la Comunitat Valenciana i les seues entitats públiques dependents; Universitats i els seus consorcis i centres adscrits amb seu o domicili social en la Comunitat Valenciana; Entitats privades i empreses amb seu o domicili social en la Comunitat Valenciana.  
2. Les entitats beneficiàries hauran de ser líders o sòcies participants d'un projecte desplegat, finalitzat o encara en desenvolupament, bé dins o fora de la Comunitat Valenciana en el període 2014-2020, que haja sigut aprovat i compte amb el corresponent acord de subvenció subscrit entre l'entitat beneficiària i l'organització que va convocar i va concedir l'ajuda procedent d'un projecte dels Programes europeus indicats.  
  
  
Segon. Objecte  
Convocar les subvencions, per a l'exercici 2019, en règim de concurrència competitiva, per a donar suport a la participació en projectes enquadrats en els següents Programes europeus: LIFE; INTERREG MED; INTERREG EUROPE; INTERREG SUDOE; URBACT; ENI CBC MED.  
  
Tercer. Bases reguladores  
Les bases reguladores són les aprovades per l'Ordre 7/2018, de 23 d'octubre, de la Conselleria d'Hisenda i Model Econòmic, per la qual s'aproven les bases reguladores per a la concessió d'ajudes en matèria de suport a la participació en projectes europeus, publicades en el Diari Oficial de la Generalitat Valenciana (DOGV) número 8412, de 29 d'octubre de 2018.  
  
Quart. Dotació pressupostària  
1. La present convocatòria té caràcter anticipat.  
2. Per a l'exercici 2019, les ajudes ara convocades es finançaran amb càrrec a la línia de subvenció S5100000, Finançament per a projectes Europeus, Capítol 4, del programa pressupostari 612.10 Finançament i Fons Europeus fins a un import global màxim estimat, donat el caràcter anticipat de la tramitació, de tres milions d'euros (3.000.000,00), quedant en tot cas condicionada la seua concessió a l'existència de crèdit adequat i suficient per a atendre les subvencions en la Llei de pressupostos de la Generalitat que resulte aprovada per a l'exercici 2019.  
  
Cinqué. Termini i forma de presentació de sol·licituds  
1. Les sol·licituds es presentaran en el termini de vint-i-dos dies hàbils a comptar des de l'endemà a la publicació de l'extracte de la present convocatòria en el Diari Oficial de la Generalitat Valenciana.  
2. Les entitats sol·licitants presentaran les sol·licituds exclusivament de forma telemàtica en la seu electrònica de la Generalitat Valenciana, accedint al cercador de tràmits i serveis en la url:  
https://sede.gva.es/  
  
Sisé. Altres dades  
1. La quantia concreta de la subvenció es determinarà d'acord amb els següents percentatges i límits segons la taxa de cofinançament dels projectes:  
a) La beneficiària participant en un projecte que va obtindre una taxa de cofinançament major o igual al 50 % i menor al 66 % per part del Programa europeu, podrà obtindre com a màxim una ajuda del 30 % de la part no cofinançada, amb un límit de 60.000 euros per projecte.  
b) La beneficiària participant en un projecte que va obtindre una taxa de cofinançament major o igual al 66 % i menor al 80 % per part del Programa europeu, podrà obtindre com a màxim una ajuda del 20 % de la part no cofinançada, amb un límit de 30.000 euros per projecte.  
c) La beneficiària participant en un projecte que va obtindre una taxa de cofinançament major o igual al 80 % per part del Programa europeu, podrà obtindre com a màxim una ajuda del 10 % de la part no cofinançada, amb un límit de 15.000 euros per projecte.  
2. S'estableix un límit per convocatòria de 3 projectes diferents als que l'entitat sol·licitant pot presentar sol·licitud de subvenció.  
3. Es consideraran despeses subvencionables sempre que hagen sigut realitzats per l'entitat beneficiària com a màxim en els tres anys anteriors a la publicació de la present convocatòria, siguen associables a alguna categoria de despesa elegible de les quals es detallen en l'apartat següent, estigueren previstos en el pressupost del projecte, estiguen relacionats a fi del projecte, siguen identificables, verificables, raonables i justificats.  
  
València, 14 de desembre de 2018.- El conseller d'Hisenda i Model Econòmic: Vicent Soler i Marco.